Wer gesach ie besser iar
Wer gesach ie besser iar·
wer gesach ie schoner wîp·
das entroͤstet nit ein har·
einen vnseligen lîp·
wisset swem der anegenget an dem morgen frů·
dem get vnglúke zů·

Swa so liep bi liebe lit·
gar an alle sorge vri·
merket ob des winters zit·
den zwein wol gesezzet si·
was han ich gesprochen we da solt ich han geswigen·
sol ich iemer so geligen·

Ich wil einer helfen clagen·
der ǒch froͤide zême wol·
dazs in also valschen tagen·
 schone tugent verliesen sol·
hie bevor wer ein lant gefroͤiwet vmbe ein so schône wip·
was sol der nv schoͤner lip·

Deutsche Philologie
Deutschland
12. Jahrhundert
Mittelhochdeutsch
Versdichtung
Codex Manesse